Landdroshowe maak weer oop - Howe - Republikein
Tuesday, September 29th, 10:04:12
Landdroshowe maak weer oop
10 August 2020 | Howe
Sedert vandag is die landdroshowe op Walvisbaai, Katima Mulilo en in Windhoek weer oop.
Dít kom nadat die kantoor van die regbank onlangs die tydelike sluiting van dié howe aangekondig het, omdat beamptes en beskuldigdes positief getoets het vir Covid-19, sê die woordvoerder, mnr. Ockert Jansen (foto).
"Dit is waarom die howe nie eens tydens 'n noodtoestand vir 'n lang tydperk kan sluit nie, omdat dit 'n negatiewe impak op die lewens van Namibiërs sal hê."
Hy het beklemtoon howe bly 'n plek waar lede van die publiek byeenkom en derhalwe moet almal die regulasies gehoorsaam wat ten doel het om die verdere verspreiding van die virus hok te slaan.